Balninkų mokykla

Balninkų mokykla – buvusi dieninė, savarankiško mokymosi bendrojo lavinimo mokykla Molėtų raj. Balninkuose, Gedimino g. 10, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191228018, steigėjas Molėtų rajono savivaldybės taryba. Filialas: Balninkų pagrindinės mokyklos Dapkūniškių pradinio ugdymo skyrius. Istorija Mokykla minima nuo XVI a. Pagal 1676 m. duomenis, parapijos mokykloje mokėsi 5-6 bajorų vaikai. 1781 m. mokykloje buvo 31 mokinys (8 šlėktos, 4 miestiečiai, 19 valstiečių). Mokė lenkų kalba. Po 1863 m. sukilimo mokykla uždaryta. Kūrėsi daraktorinės mokyklos, kuriose slaptai mokyta lietuviškai skaityti ir poterių. 1903 m. įsteigta liaudies mokykla, kurioje rusiškai mokėsi 40 mokinių. 1905 m. pradėtas statyti tipinis pastatas mokyklai (už Piršeno ežero), 10 vietų bendrabutis. 1937 m. ši mokykla tapo progimnazija, kurioje mokėsi 160 mokinių. Dėl vietos stokos išnuomotas pastatas miestelio centre. Mokinių gausėjo, mokykla plėtėsi, kilnojosi iš vienos vietos į kitą. Vidurinė mokykla Balninkuose atidaryta 1955 m. Pirmoji abiturientų laida išleista 1959 m. pavasarį. Iki 2001 m. buvusi vidurinė mokykla. 1944–1954 m. partizanais tapę žuvo virš 30 jos mokinių ar mokytojų. Direktoriai Antanas Juršys (1961–1971) Sofija Ona Petkevičienė Regimantas Budrionis Žymūs mokytojai Juozas Šibaila-Merainis Irena Rusilaitė–Parnavienė Žymūs mokiniai Kęstutis Jucevičius, teisininkas, FNTT vadovas Jonas Katinas, Panevėžio politikas Vaclovas Seniūnas, Molėtų rajono politikas Stasys Šinkūnas, sovietų povandeninio laivo K-278 Komsomolec katastrofos auka Nuorodos Mokyklos svetainė Archyvuota kopija 2013-09-24 iš Wayback Machine projekto. Balninkų mokyklos istorija[neveikianti nuoroda] Mokykla drasinkimeateiti.lt portale[neveikianti nuoroda]